polyglot-tagger/wikipedia-language-snippets-filtered huggingface dataset:
இந்த குண்டான தவளை இனமானது மூக்கிலிருந்து மலவாய்வரை சுமார் நீளமுள்ளதாக இருக்கிறது. பெண் தவளைகள் ஆண் தவளைகளைவிட சற்று பெரியதாக இருக்கும். முதுகெலும்பின் மேற்பரப்பு பகுதியில் சாம்பல்-கறுப்பு நிறமானதாக இருக்கும். இதன் இருபுறமும் சிவப்பு-பழுப்பு நிறத் திட்டுகள் சமச்சீர் வடிவத்துடன், கண்ணின் பின்புறத்திலிருந்து முன் சினையின் அடிப்பகுதி வரை நீண்ட வண்ணக் திட்டுக்குள் இருக்கும். இதன் அடிப்பகுதியானது வெளிர் மஞ்சள்-சாம்பல், கருப்பு அல்லது பழுப்பு நிறத்தில் இருக்கும். இனப்பெருக்க காலத்தில், ஆண் தவளைகளுக்கு தொண்டையில் கருமையான திட்டு உருவாகிறது.
வண்ணத் தவளை , இது இலங்கை பெரும் தவளை, சாதா பெரும் தவளை , இலங்கை வண்ணத் தவளை, இலங்கை கலோவுளா, இந்திய வண்ணத் தவளை, அல்லது வண்ணக் கோளவடிவ தவளை என்பது நேபாளம், வங்காளதேசம், தெற்கு மற்றும் கிழக்கு இந்தியா, மற்றும் இலங்கை போன்ற பகுதிகளில் சுமார் 1300 மீட்டர் உயரமான பகுதியிகளில் காணப்படும் கூர்வாய்த் தவளை இனமாகும். இது ஒரு பொதுவான இனமாகும். இது முதலில் கலோவு லா புல்ச்ரா, தவளை இனத்தின் ஒரு துணையினமாக விவரிக்கப்பட்டது. பன்னாட்டு இயற்கைப் பாதுகாப்புச் சங்கம் இதை " தீவாய்ப்புக் கவலை குறைந்த இனம் " என்று பட்டியலிடுகிறது.
வண்ணத் தவளை இனமானது தரைக்கடியில் வளைவாழ்க்கை வாழும் இனமாகும். இது இலைக் குப்பைகளில், தளர்வான மண்ணில் அல்லது விழுந்த மரக்கட்டைகளுக்கு அடியில் நாளைக் கழிக்கிறது. ஆனால் இது மரக் கிளைகளிலும் ஏறக்கூடியது. இது வறண்ட காடுகள், தென்னை மற்றும் இரப்பர் தோப்புகள், ஈரநிலங்கள், நெல் வயல்கள், குடியிருப்புகளுக்கு அருகிலுள்ள பகுதிகள் போன்ற பகுதிகளில் வாழ விரும்பக்கூடியது.
இந்த தவளை பல்வேறு வகையான பூச்சிகளை உணவாக கொள்கிறது. இது மழைக்காலத்தின் துவக்கத்தில் இனப்பெருக்கம் செய்கிறது. மேலும் ஆண் தவளைகள் பொருத்தமான நீர்நிலைகளில் இருந்து கலவிக்கு பெண்தவளைகளை அழைத்து ஒலி எழுப்புகின்றன. இதன் முட்டைகள் நீரின் மேற்பரப்பில் ஒற்றை அடுக்கில் மிதக்கின்றன. இதன் தலைப்பிரட்டைகள் கருப்பு நிறம் கொண்டவை.
பார்பரா ஸ்டான்விக் ரூபி கேத்தரின் ஸ்டீவன்ஸ் ஜூலை 16, 1907 அன்று நியூயார்க்கின் புரூக்ளினில் பிறந்தார். இவர் ஆங்கிலம் மற்றும் ஸ்காட்டிஷ் வம்சாவளியைச் சேர்ந்தவர் ஆவார். இவரது பெற்றோருக்கு இவர் ஐந்தாவது மற்றும் கடைசிக் குழந்தை ஆவார். இவரின் தாய் கேத்தரின் ஆன் மற்றும் தந்தை பைரன் ஈ. ஸ்டீவன்ஸ் ஆவர். இவரது தந்தை மாசசூசெட்ஸின் லேன்ஸ்வில்லேவைச் சேர்ந்தவர்.இவரது தாயார் சிட்னி, நோவா ஸ்கொட்டியாவிலிருந்து குடியேறியவர். ரூபி நான்கு வயதாக இருந்தபோது, குடிபோதையில் இருந்த ஒருவர் தற்செயலாக நகரும் மகிழுந்து தட்டிவிட்டதனால் இவரது தாய்க்கு கருச்சிதைவு ஏற்பட்டது. அதனால் அவரது தாய் இறந்தார். இறுதிச் சடங்கிற்கு இரண்டு வாரங்களுக்குப் பிறகு, அவரது தந்தை பைரன் ஸ்டீவன்ஸ், பனாமா கால்வாயைத் தோண்டி எடுக்கும் பணிக்குழுவில் சேர்ந்தார்.அதன் பிறகு இவரைக் காணவில்லை. இவருக்கு மால்கம் பைரன் ஸ்டீவன்ஸ் எனும் மூத்த சகோதரரும், லாரா மில்ட்ரெட் எனும் மூத்த சகோதரியும் இருந்தனர். இவர் 45 ஆம் வயதில் மாரடைப்பால் இறந்தார்.
1937 ஆம் ஆண்டில் இவர் ஸ்டெல்லா டல்லாஸில் முக்கிய பெண் கதாப்பாத்திரத்தில் நடித்தார். இதன் மூலம் சிறந்த நடிகைக்கான அகாதமி விருதுக்கான முதல் பரிந்துரையைப் பெற்றார். 1941 ஆம் ஆண்டில் இவர் கேரி கூப்பருடன் இணைந்து பால் ஆஃப் ஃபயர் மற்றும் ஹென்றி ஃபோண்டாவுடன் இணைந்து தெ லேடி ஈவ் ஆகிய இரண்டு நகைச்சுவைத் திரைப்படங்களில் நடித்தார். இந்த இரு திரைப்படங்களுமே வணிக ரீதியாக வெற்றி பெற்றது. இதில் பால் ஆஃப் ஃபயர் திரைப்படத்தில் நடித்ததற்காக இரண்டாவது முறையாக அகாதமி விருதுக்குப் பரிந்துரை செய்யப்பட்டார். மேலும் 1941 ஆம் ஆண்டில் ஸ்டான்விக் உடன் இணைந்து மீண்டும் யூ பிலாங் டூ மீ எனும் திரைப்படத்தில் நடித்தார்.
1923 ஆம் ஆண்டில் 16 வயதில் பின்னனிக் குரல் நடிகையாக ஸ்டான்விக் தனது நடிப்புத் வாழ்க்கையினைத் துவங்கினார். சில ஆண்டுகளில் நாடகங்களில் நடித்தார். பின்னர் இவர் பர்லெஸ்குவில் முன்னணி கதாப் பாத்திரத்தில் நடித்தார். பிராடுவே நாடக அரங்கில் குறிப்பிடத் தகுந்த நடிகராக ஆனார். அதன்பிறகு ஸ்டான்விக் திரைப்பட வாய்ப்பினைப் பெற்றார். ஃபிராங்க் காப்ரா தனது காதல் நாடகமான லேடீஸ் ஆஃப் லீஷர் க்கு இவரைத் தேர்ந்தெடுத்தபோது இவரின் வாழ்நாளில் பெரும் திருப்பு முனையாக அமைந்தது. மேலும் இதன்மூலம் பல திரைப்படங்களில் வாய்ப்பு கிடைப்பதற்கு காரணமாக அமைந்தது.
பார்பரா இசுட்டான்விக் (பிறப்பு ரூபி கேத்தரின் சிடீவன்சு ( ஓர் அமெரிக்க நடிகை, வடிவழகி மற்றும் நடனக் கலைஞர் ஆவார். மேடை நடிகையான இவர் திரைப்படம் மற்றும் தொலைக்காட்சிகளிலும் நடிகராக இருந்துள்ளார். சிசில் பி. டெமில், ஃபிரிட்ஸ் லாங் மற்றும் ஃபிராங்க் காப்ரா உள்ளிட்ட இயக்குநர்களின் விருப்ப நடிகையான இவர், தொலைக்காட்சி நிகழ்ச்சிகளில் கலந்து கொள்வதற்கு முன்பாக 38 ஆண்டுகளில் 85 திரைப்படங்களைத் தயாரித்தார்.
இந்த தீவு செவாலியர் ஏ.சி.எம் அந்த்ராப்பர் என்பவரால், கொச்சின் / பீம்ஜி தேவ்ஜி அறக்கட்டளையிடம் இருந்து வாங்கப்பட்டது. மேலும் இது எழுபதுகளின் பிற்பகுதி வரை தைமத்ததில் குடும்பத்துக்குச் சொந்தமான தனியார் சொத்தாக இருந்தது. 1979 ஆம் ஆண்டில் கேரள அரசால் நிலச் சீர்திருத்த சட்டம் அமல்படுத்தப்பட்ட பிறகு, தீவு அரசாங்கத்தின் உரிமையின் கீழ் வந்தது. காரணம் நில உச்சவரம்பைக் கடந்த உபரி நிலமாக இந்தத் தீவு இருந்ததால் அரசுவசம் வந்தது. பின்னர் இது சுற்றுலாத் துறையின் வசம் ஒப்படைக்கப்பட்டது மேலும் இதை தனியார் நிறுவனங்களுக்கு குத்தகைக்கு விடும் யோசனை பரிசீலனையில் இருந்தது. தற்போது தீவில் மக்கள் யாரும் வசிக்கவில்லை. 20 ஆம் நூற்றாண்டின் எழுபதுகளின் பிற்பகுதி வரை 14 தொழிலாளர் குடும்பங்கள் தீவில் வசித்து வந்தன, பின்னர் இந்த குடும்பங்களுக்கு முஹம்மா ஊராட்சியின் பிரதான நிலப்பரப்பில் மறுவாழ்வு தரப்பட்டது.
இந்த தீவுக்கு ஆலப்புழா நகரத்திலிருந்து மோட்டார் படகு மூலம் ஒரு மணி நேர பயணத்தில் அல்லது விரைவுப் படகு மூலமாக 30 நிமிட நேரத்தில் சென்றடையலாம். மேலும் முஹம்மா - குமரகம் நீர் வழிப் பாதையில் செல்லும் படகுகளைஇலும் இங்கு செல்லலாம். முஹம்ம -குமரகம் நீர்வழிப் பாதையில் பயணிக்கும் எஸ்.டபிள்யூ.டி.டி படகுகள் பதிரமணலில் நிற்காது . குமரகமில் இருந்து பதிராமணலை அடைய சுமார் 40 நிமிடங்கள் ஆகும். வேம்பநாட்டு ஏரி வழியாக செல்லும் பயணம் ஒரு அற்புதமான அனுபவமாக இருக்கும். கதிப்புரம் படகு துறையில் இருந்து ஒரு படகை வாடகைக்கு எடுத்துக்கொள்வதே பதிரமணலை அடைய சிறந்த வழியாகும், இது அலப்புழா - தன்னிர்முக்கம் சாலையில் உள்ள கெயிப்புரம் சந்திக்கு கிழக்கே 1 கி.மீ தொலைவில் உள்ளது.
பதிராமணல் தீவானது 28.505 ஹெக்டேர் பரப்பளவு கொண்டது. இது முஹம்ம படகுத் துறையில் இருந்து சுமார் 1.5 கி.மீ தொலைவிலும், ஆலபுழாவிலிருந்து சுமார் 13 கி.மீ. தொலைவிலும் உள்ளது. பேக்கர் பங்களாவிற்கு அருகில் உள்ள படகு துறையில் இருந்து தீவுக்கான தூரம் சுமார் 5 கி.மீ ஆகும். மேலும் குமரகத்தில் இருந்து வடமேற்கில் 4 கி.மீ. தொலைவில் இத்தீவு உள்ளது.
பதிராமணல் ) என்பது ஒரு சிறிய தீவு ஆகும். இது கேரளத்தின், அலப்புழா மாவட்டத்தின், முஹம்மா ஊராட்சியில் உள்ளது. பதிராமணல் என்ற சொல்லுக்கு 'இரவின் மணல்' என்று பொருள் ஆகும். ஏரியின் இருபுறமும், தீவின் அழகும் மனதைக் கவரும். இங்கு உலகின் பல்வேறு பகுதிகளிலிருந்து பல அரிய வகை பறவைகள் வலசை வருகின்றன.
இந்த மையத்தின் மூலமானது 17 ஆம் நூற்றாண்டின் நடுப்பகுதியில் வாழ்ந்த மகாராஜாவால் உருவாக்கப்பட்டதாகும். இரண்டாவது ஜெய் சிங் என்று அழைக்கப்பட்ட அவர் ஒரு அறிஞர், கணிதவியலாளர் மற்றும் வானியலாளர் ஆவார். அவர் உருவாக்கிய இந்த நகரத் திட்டம், ஷிப்லா சாஸ்திரங்களை அடியொற்றி அமைக்கப்பட்ட ஒன்றாகும். அதில் வேத மதாலா எனப்படுகின்ற ஒன்பது சதுரங்கள் அல்லது வீடுகள் அமைந்திருக்கும். இந்த ஒன்பதும், ஒன்பது கிரகங்களைக் குறிக்கும் வகையில் அமைந்துள்ளன. இந்த ஒன்பது கிரகங்களுள் இரண்டு கற்பனை கிரங்களான கேது மற்றும் ராகு ஆகியவையும் அடங்கும். இங்கே காணப்படுகின்ற சதுரங்களில் ஒரு சதுரத்தில் ஒரு மலை இருப்பதால் அது கிழக்கு நோக்கி அமைக்கப்பட்டு, பின்னர் இரண்டு சதுரங்கள் அரண்மனையை அமைப்பதற்காக ஒன்றாக இணைத்து அமைக்கப்பட்டன.
ஜவஹர் கலா கேந்திரா என்பது இந்தியாவின் ஜெய்ப்பூரில் அமைந்துள்ள ஒரு பல்கலை மையம் ஆகும். ராஜஸ்தானின் கலை மற்றும் கைவினைப் பொருட்களைப் பாதுகாக்கும் நோக்கத்துடன் இந்த மையம் ராஜஸ்தான் அரசாங்கத்தால் கட்டப்பட்டது. இந்த மையம் எட்டு பிரிவுகளைக் கொண்டு அமைந்துள்ளது. அவற்றில் அருங்காட்சியகங்கள், ஒரு ஆம்பி தியேட்டர் மற்றும் உள் அரங்கம், நூலகம், கலை காட்சி அறைகள், சிற்றுண்டிச்சாலை, சிறிய விடுதி மற்றும் கலை-ஸ்டுடியோ போன்ற பிரிவுகள் அமைந்துள்ளன. இவற்றில் இரண்டு நிரந்தர கலைக்கூடங்களும் மற்ற மூன்று காட்சியகங்களும் உள்ளன. ஒவ்வொரு இந்த மையம் சொந்தமாக நாடக விழாவினை நடத்தி வருகிறது.
கேந்திராவிற்கான கொரியாவின் திட்டம் நேரடியாக அசல் நவக்ரகம் அல்லது மண்டலாவின் ஒன்பது வீடுகளைக் குறிக்கிறது. சதுரங்களில் ஒன்று அசல் நகர திட்டத்தை நினைவுகூருவதற்கும் நுழைவாயிலை உருவாக்குவதற்கும் முன்னிலைப்படுத்தப்பட்டது. ஜெய்ப்பூர் நகரத்தின் திட்டம் ஒன்பது சதுர யந்திரங்களை அடிப்படையாகக் கொண்டு அமைந்ததாகும். அதில் ஒரு சதுரம் இடம்பெயர்ந்து, தொடர்ந்து இரண்டு மத்திய சதுரங்கள் அத்துடன் இணைக்கப்பட்டுள்ளன. சதுரங்கள் 8 மீ உயர சுவரால் வரையறுக்கப்படுகின்றன, இது ஜெய்ப்பூர் பழைய நகரத்துடன் கூடிய கோட்டை சுவரை அடையாளப்படுத்தும் வகையில் அமைந்துள்ளது.
இந்த மையத்திற்கான வடிவமைப்பு பிரபல கட்டிடக் கலைஞர் சார்லஸ் கொரியா 1986 ஆம் ஆண்டில் தயாரிக்கப்பட்டது. 1992 ஆம் ஆண்டில் கட்டிடம் பயன்படுத்தும் நிலைக்குத் தயாராக அமைந்தது. இந்த மையத்திற்கான திட்டம் ஜெய்ப்பூரின் அசல் நகர திட்டத்தின் தூண்டுதலால் அமைந்த ஒன்றாகும். ஒன்பது சதுரங்களைக் கொண்டு அமைந்துள்ள இந்த அமைப்பில் காணப்படுகின்ற மத்திய சதுரம் திறந்த நிலையில் உள்ளது.
ஜெய்ப்பூர் என்ற பிங்க் நகரத்தை அமைத்த மகாராஜா ஜெய் சிங், முரண்பாடான இரண்டு கருத்துக்களைக் கொண்டிருந்தார். ஒரு புறம் புராணக் கருத்துக்களைக் கொண்ட பண்டைய நவக்கிரகங்கள் என்றழைக்கப்படுகின்ற ஒன்பது கிரகங்களின் மண்டலம் என்ற கருத்தும், மற்றொரு புறம் நவீன காலத்திய அறிவியல் மற்றும் முன்னேற்றம் தொடர்பான கருத்தும் ஆகும்.
ஜவஹர் கலா கேந்திரம் வாஸ்து வித்யா என்று அழைக்கப்படும் பண்டைய காலக் கட்டடக்கலைப் பாணியின் அடிப்படையில் அமைந்த கருத்துக்களைத் தழுவி அமைக்கப்பட்ட மையமாகும்.
சாமன் பஞ்சாபின் ஜலந்தர் மாவட்டத்திலுள்ள பாஸ்லா என்ற சிறிய கிராமத்தில் பிறந்தார். அவர் ஒரு குழந்தையாக இருந்தபோது அவரது தாயார் இறந்துவிட்டார். அவரது தந்தை அவரை கென்யாவுக்கு அழைத்துச் சென்றார். அங்கு இவர் 1950 கள் மற்றும் 1960 களில் நைரோபியில் கென்ய வானொலியான தி வாய்ஸ் ஆஃப் கென்யாவின் தொகுப்பாளராக பணியாற்றினார். மேலும் அங்கு நூற்றுக்கும் மேற்பட்ட பிரபலங்களை பேட்டி கண்டுள்ளார். குறிப்பிடத்தக்க பாலிவுட் நடிகர் சுனில் தத் கென்யாவுக்கு வருகை புரிந்தபோது அவர வானொலிக்காக பேட்டி கண்டுள்ளாஅர்
அவர் குரிந்தர் சாதாவின் பிரைட் அன்ட் பிரீஜுடிசு என்றத் திரைப்படத்திற்காக ஒரு பங்க்ரா பாடலை எழுதியுள்ளார். திரைப்படத்தில் அனு மாலிக் இசையமைத்திருந்தார். நடிகை ஐஸ்வர்யா ராய் நடித்துள்ளார். மேலும் இந்தப் படத்தில் ஜக்ஜித் சிங் மற்றும் அவரது மனைவி சித்ரா சிங் ஆகியோர் பல பாடல்கள் மற்றும் கசல்கள் இயற்றியுள்ளனர். இவரது பாடல்களை பிரபல இந்திய பாடகர்களான ஆஷா போஸ்லே, குமார் சானு மற்றும் சோனு நிகாம் ஆகியோரும் பாடியுள்ளனர்.
அவர் லண்டனில் கீத்மாலா என்ற முதல் இந்திய வணிக வானொலி நிகழ்ச்சியைத் தொடங்கினார். இது ஆசிய புலம்பெயர்ந்தோரிடையே ஆத்திரமடைய வைத்தது. 1990 களில் பிரித்தானிய ஒலிபரப்புக் கூட்டுத்தாபனத்தின் தொலைக்காட்சி ஒன்று மற்றும் பிபிசி வானொலி நான்கு ஆகியவற்றில் வாராந்திர நிகழ்ச்சிகளையும் தொகுத்து வழங்கினார்.
சாமன் லால் சாமன் என்பவர் லண்டனைச் சேர்ந்த பிரபல பஞ்சாபி கவிஞரும், பாடலாசிரியரும் மற்றும் வானொலி ஒலிபரப்பாளரும் ஆவார். 1979 ஆம் ஆண்டில் ஜக்ஜீத் சிங் பாடிய சௌன் தா மகினா என்ற பிரபலமான பஞ்சாபி பாடலை எழுதியுள்ளார். அவர் உருது மற்றும் இந்தி மொழியிலும் எழுதுகிறார்.
பின்னர், 1956 முதல் 1974 வரை கிட்டத்தட்ட 18 ஆண்டுகள் கென்யாவிலேயே கழித்தார். பின்னர், அவர் பிரித்தனுக்குச் சென்று பிரித்தானிய ஒலிபரப்புக் கூட்டுத்தாபனம் மற்றும் இங்கிலாந்தின் பஞ்சாப் வானொலியின் ஆசியப் பிரிவில் பணியாற்றினார்.
கென்யா மற்றும் பிரித்தனில் வானொலி தொகுப்பாளராக பணியாற்றிய அவர், சுனில் தத், ஜவகர்லால் நேரு மற்றும் நௌசாத் உள்ளிட்ட நூற்றுக்கும் மேற்பட்ட பிரபலங்களை பேட்டி கண்டுள்ளார்.
2010 இல் இவர் ஊடகங்கள், கலை மற்றும் கலாச்சாரத்தில் செய்த சாதனைகளுக்காக கௌரவிக்கப்பட்டார். இதற்காக லண்டனில் இவருக்கு ஆசிய சாதனையாளர் தங்க விருது வழங்கப்பட்டது.
பரோடா என்றும் அழைக்கப்படும் வடோதரா குஜராத்தில் அதிகமான மக்கள் தொகை கொண்ட நகரம் ஆகும். மக்கள் தொகையைப் பொறுத்தவரை அகமதாபாத் மற்றும் சூரத்துக்கு அடுத்தபடியாக இந்த நகரம் வருகிறது. இந்நகரில் 1 மில்லியனுக்கும் மேற்பட்டோர் வாழ்கின்றனர். இது அகமதாபாத் நகரின் தென்கிழக்குப் பகுதியில் விஸ்வாமித்ரி ஆற்றில் அமைந்துள்ளது. இது குஜராத்தின் கலாச்சார தலைநகரம் என்று பிரபலமாக அழைக்கப்படுகிறது. இங்கு மகாராஜா அரண்மனை மற்றும் பரோடா மகாராஜா சயாஜிராவ் பல்கலைக்கழகத்தின் இல்லம் உள்ளிட்ட பல இடங்கள் உள்ளன. வடோதராவில் உள்ள சுற்றுலா தலங்களின் அழகை கண்டு களிக்கவும் மகிழ்ச்சியுடன் தற்போது அதிகமான சுற்றுலாப் பயணிகள் இந்த நகரத்திற்கு வருகிறார்கள். நகரத்தில் பல்வேறு வகையான சுற்றுலா தலங்கள் உள்ளன. இதில் வடோதராவில் உள்ள அருங்காட்சியகங்கள் மிகவும் பார்க்க வேண்டிய இடங்களாகும். அவற்றில் முக்கியமான இடத்தைப் பெறுவது வடோதராவில் உள்ள மகாராஜா பதே சிங் அருங்காட்சியகம் ஆகும்.
இந்த அருங்காட்சியகத்தில் பளிங்கு மற்றும் வெண்கலத்தில் ஆன சிற்பங்களின் தொகுப்புகள் காட்சிக்கு வைக்கப்பட்டுள்ளன. மகாராஜாவால் நியமனம் செய்யப்பட்ட மிகச் சிறந்த ஓவியக்கலைஞர்களால் வெண்கலத்தில் வடிக்கப்பட்ட மிகச் சிறந்த ஓவியங்களின் படிகளும் இங்கு காட்சியில் உள்ளன. அவ்வாறே சில ஓவியங்களின் அசலும் இங்கு காணப்படுகின்றன. மகாராஜாவால் நியமனம் செய்யப்பட்ட கலைஞர்களில் ஒருவரான இத்தாலிய கலைஞரான ஃபெலிச்சி என்பவருடைய படைப்புகள் அருங்காட்சியகத்தில் மட்டுமன்றி லட்சுமி விலாஸ் அரண்மனையையும் அலங்கரிக்கும் வண்ணம் அமைந்துள்ளன. ஃபெலிச்சியின் படைப்புகளில் சிலவற்றை அங்கு அமைந்துள்ள பொது பூங்காவில் காணலாம் (அங்குள்ள சயாஜி கார்டன் உள்ளூர் மக்களால் காமதி பாக் என்றும் அழைக்கப்படுகிறது).
இந்த அருங்காட்சியகத்தில் ஒரு ஓரியண்டல் காட்சிக்கூடம் உள்ளது, அதில் ஜப்பானிய மற்றும் சீன சிற்பங்கள் மற்றும் மகாராஜா இந்த நாடுகளுக்குச் சென்றபோது சேகரிக்கப்பட்ட பிற படைப்புகள் காட்சியில் வைக்கப்பட்டுள்ளன.
மகாராஜா பதே சிங் அருங்காட்சியகம் இந்தியாவில் வதோதரா மாநிலத்தில் உள்ள மகாராஜாவின் அரண்மனைக்குள் அமைந்துள்ள ஒரு அருங்காட்சியகமாகும்.
காலியம் நைட்ரேட்டு என்பது நைட்ரிக் அமிலத்தின் காலியம் உப்பு ஆகும். இதன் மூலக்கூற்று வாய்பாடு 3 ஆகும். இது இரத்த சர்க்கரை மிகைப்பு நோய்க்குறிக்கு சிகிச்சை அளிப்பதற்கான மருந்துப்பொருளாகும். எலும்பு அழிப்பு செல்களின் செயல்பாட்டைத் தடுப்பதன் மூலம் எலும்பு முறிவதைத் தடுப்பதற்கு இது உதவுகிறது, இதனால் இரத்தத்தில் தனித்த கால்சியத்தின் அளவைக் குறைக்கிறது காலியம் நைட்ரேட்டு இதர காலியம் சேர்மங்களைத் தயாரிப்பதற்கும் பயன்படுகிறது.
காலியம் தனிமமானது 1875 ஆம் ஆண்டில் பி. ஈ. லீகாக் டி போய்ஸ்பாவ்த்ரன் என்பவரால் கண்டுபிடிக்கப்பட்டது. காலியம் அதன் பெரும்பாலான சேர்மங்களில் 3+ ஆக்சிசனேற்ற நிலையில் காணப்படுகிறது. காலியமானது அணைவுச் சேர்மங்கள் உருவாக்கத்தின் போது இரும்பு 3+ ஐப் போல் செயல்படுகிறது. அதாவது காலியம் மற்றும் இரும்பு ஆகியவை ஒரே அணைவு எண், மின்சுமை, அயனி விட்டம், எதிர்மின்னி அமைப்பு ஆகியவற்றில் ஒத்ததாக உள்ளன.
காலியம் நைட்ரேட்டு வணிகரீதியாக நைட்ரேட்டாக கிடைக்கிறது. மோனோஐதரேட்டானது காலியத்தை நைட்ரிக் அமிலத்தில் கரைப்பதன் மூலமும், அதைத் தொடர்ந்து மறுபடிகமாக்குதல் மூலமும் தயாரிக்கப்படுகிறது. காலியம் நைட்ரேட்டு மோனாேஐதரேட்டின் அமைப்பானது எக்சு கதிர் படிகவியல் முறையில் கண்டறியப்பட்டுள்ளது.
கோலாகுமுலி பள்ளத்தாக்கு கிசர் மாவட்டத்தின் புதிய வட்டமான பாந்தரின் ஒரு பெரிய பகுதி ஆகும். இது முன்னர் குபிசு வட்டத்தின் ஒரு பகுதியாக இருந்தது. பாக்கித்தான் மக்கள் கட்சியின் அரசாங்கத்தில், கோலாகுமுலியை கிசரின் புதிய மாவட்டமாக்க செய்ய முடிவு செய்யப்பட்டது. ஆனால் பாக்கித்தான் முஸ்லிம் லீக் அரசாங்கம் அதற்கு ஒரு வட்டத்தின் முழு அதிகாரத்தையும் கொடுத்தது. பாந்தரை முதலில் ஆளுநர் குபிசு, அரசர் உசேன் அலிகான் மக்பூன் ஆட்சி செய்தார். குபிசின் அரசர்கள் சிறந்த போர்வீரர்கள் மற்றும் கில்கிட்-பால்டித்தானின் சுதந்திர இயக்கத்தில் சீக்கியர்கள் மற்றும் தோக்ராக்களுக்கு எதிராக போராடினர். ஆனால் அவர்கள் இறுதியில் எல்லைப்புற குற்ற விதிமுறைகள் நடைமுறைப் படுத்தப்பட்ட நேரத்தில் அதிகாரத்தையும் கோ-இ-கிசரின் உரிமையையும் இழந்தனர்.
கோலாகுமுலி பள்ளத்தாக்கு என்பது பாக்கித்தானின் கில்கிட்-பால்டித்தானில் மேல் கிசரில் உள்ள ஒரு உயர்ந்த மலை பள்ளத்தாக்கு. இந்த பள்ளத்தாக்கு சித்ராலின் கிழக்கிலும், சுவாத்தின் வடக்கிலும் அமைந்துள்ளது. கோலாகுமுலி பள்ளத்தாக்கு சித்ரல் மற்றும் சுவாத்திலிருந்து உயர்ந்த மலைப்பாதைகளால் பிரிக்கப்பட்டுள்ளது. கோலாகுமுலி பள்ளத்தாக்கை அடைய, ஒரு நபர் கில்கிட்டிலிருந்து மேற்கே கில்கிட்-சித்ரால் சாலையில் செல்ல வேண்டும். பின்னர் குபிசு வழியாக நேராக தனது பயணத்தைத் தொடர வேண்டும். பிறகு, வடமேற்கு திசையில் யாசின் பள்ளத்தாக்கை அடைந்து நேராக சாலை கோலாகுமுலி பள்ளத்தாக்குக்குச் செல்லலாம்.
கோலாகுமுலி பள்ளத்தாக்கின் காலநிலை உள்ளூர் புல்வெளி காலநிலையாக கருதப்படுகிறது. ஆண்டின் போது, சனவரி முதல் மார்ச் இறுதி வரை மழை பொழிவு இருக்கும். கோப்பென் காலநிலை வகைப்பாட்டின்படி இங்கு அரை வறண்ட காலநிலையாக கருதப்படுகிறது. கோலாகுமுலி பள்ளத்தாக்கின் சராசரி ஆண்டு வெப்பநிலை 19.6. ஆகும். ஆண்டுதோறும் சுமார் 429 மி.மீ மழை பெய்யும்.
கோலாகுமுலி மற்றும் கோலாக்முலி பள்ளத்தாக்கு ஆகியவை கிசர் மாவட்டத்த்தின் மேற்கில் அமைந்துள்ளன. இதில் பிங்கல், ராவத், சாமரன், சாசி, கோலாக்முலி, , கோலக்தோரி, தெரிச், கண்டரப், ஏரி, கெர்குசு, தேரு, கரீம் அபாத், கில்தி, பார்செத் உள்ளிட்ட கிராமங்கள் மற்றும் சாண்டூர் உட்பட குகுசு நல்லாவின் பரந்த பகுதி ஆகியவை அடங்கும்.
கோலாகுமுலி பள்ளத்தாக்கு ஒரு முக்கியத்துவம் வாய்ந்த பகுதியாகும். ஏனெனில் இது ஒரு உயர்ந்த மலைப்பாதைக்கு வழிவகுக்கிறது, சித்ராலில் உள்ள இலாஸ்பூர் பள்ளத்தாக்குக்கு சாண்டுர் கணவாய் வழியாக, பின்னர் மஸ்தூஜுக்கு செல்கிறது. மற்றொரு நுழைவாயில் சுவாத் மாவட்டத்திற்கு செல்லும் அண்டரப் நல்லாவில் தாதைலி பாதையைக் கடந்து செல்கிறது.
நிர்வாக ரீதியாக, கோலாகுமுலி வட்டம் புதியதாக அமைக்கப்பட்ட ஒரு வட்டம் ஆகும். இவ்வட்டம் கில்கிட்-பால்டித்தானின் அதிகார எல்லைக்கு உட்பட்டது. கோலாகுமுலி கிராமம் கோலாகுமுலி வட்டத்தின் தலைமையகமாகும். இருப்பினும், வட்டத்தில் கோலாகுமுலியும் மக்கள் தொகை கொண்ட ஒரு கிராமமாகும்.
இசுலாம் மட்டுமே இங்கு பின்பற்றப்படுகிறது. மக்கள் இஸ்மாயிலி மற்றும் சுன்னி இசுலாம் பிரிவுகளைச் சேர்ந்தவர்கள். மொத்த மக்கள் தொகையில் 65% இஸ்மாயிலி இஸ்லாத்தைச் சேர்ந்தவர்கள், மீதமுள்ளவர்கள் சுன்னி இஸ்லாத்தைச் சேர்ந்தவர்கள்.
கோலாகுமுலி பள்ளத்தாக்கு மக்கள் கோவார் மொழி பேசுகிறார்கள். இது சொந்த மொழியாகும். இருப்பினும், சினா, உருது மற்றும் ஆங்கிலம் நன்றாக பேசவும் தெரிந்துள்ளது.
இரண்டாம் ஷா ஆலம் மன்னரின் கீழ் முகலாய இராணுவத்தின் தளபதியாக இருந்த மிர்சா நஜாப் கான் என்பவரின் பெயரால் இது நஜாப்கர் பெயரிடப்பட்டது. அவர் ஷாஜகானாபாத்தின் தலைநகரிலிருந்து பல கிலோமீட்டர் தூரம் அணிவகுத்துச் சென்று பிரித்தானியக் கிழக்கிந்திய நிறுவனம், ரோகில்லாக்கள் மற்றும் சீக்கியர்களின் தாக்குதல்களுக்கு எதிராக டெல்லியைக் காக்கும் ஒரு வலுவான கோட்டையை கட்டினார். தலைநகரத்திற்கு அப்பால் உள்ள புறநகரில், ஒரு சிறிய எண்ணிக்கையிலான முகலாய பழங்குடியினர் குடியேற்றினர். அந்தக் கோட்டைக்கு பின்னர் நஜாப்கர் என்று பெயர் சூட்டப்பட்டது. நஜாப் கான் இறந்த பிறகு, நஜாப்கர் ரோகில்லா ஆப்கானிஸ்தான் தலைவரான ஜபிதா கானின் ஒரு வலுவான கோட்டையாக மாறியது.
நஜாப்கர் முதன்மையாக கிராமப்புற தில்லியின் பொருளாதார மற்றும் போக்குவரத்து மையமாக அறியப்படுகிறது. நஜாப்கரில் அமைந்துள்ள முக்கிய சந்தைகளில் மெயின் மார்க்கெட், நவாடா பஜார் , அனஸ் மண்டி , துரா மண்டி மற்றும் சப்ஸி மண்டி ஆகியவை அடங்கும். ஏழு சாலைகள் நஜாப்கர் பிர்னி இல் தொடங்கி இந்தர்லோக், சாவ்லா, கைரா, குமான் ஹேரா, கலிப் புர், டவுரல்லா, தன்சா, ஜரோடா, டிச்சான் மற்றும் நாங்லோய் செல்கின்றன. சாவ்லா, தன்சா மற்றும் ஜரோடா நோக்கிச் செல்லும் சாலைகள் மேலும் அரியானாவில் உள்ள குர்கான், ஜகஜ்ஜர் மற்றும் பகதூர்கர் நகரங்களுக்கும் செல்கின்றன.
1857 ஆம் ஆண்டின் இந்தியக் கிளர்ச்சியின் போதும், தில்லி முற்றுகையின் ஒரு பகுதியாகவும், 1857 ஆகஸ்ட் 25 ஆம் தேதி இந்திய கிளர்ச்சியாளர்களுக்கும் ஆங்கிலேய வீரர்களுக்கும் இடையே நஜாப்கரில் போர் நடந்தது. இதில் சுமார் 800 பேர் கொல்லப்பட்டனர். 1857 இல் முகலாய வீரர்கள் தோற்கடிக்கப்பட்ட பின்னர், தில்லி 1858 இல் பிரித்தானிய இந்தியப் பேரரசின் கட்டுப்பாட்டின் கீழ் வந்தது. நஜாப்கர் பஞ்சாப் மாகாணத்தின் தில்லி பிரிவின் தில்லி மாவட்டத்தின் ஒரு பகுதியாக மாறியது. தில்லி வடமேற்கு மாகாணங்களிலிருந்து 1859 இல் ஆங்கிலேய அரசாங்கத்தால் பஞ்சாபிற்கு மாற்றப்பட்டது .
நஜாப்கர் இந்தியாவின் தேசியத் தலைநகர் தில்லியில் தென்மேற்கு தில்லி மாவட்டத்தில் உள்ள ஒரு நகரம் ஆகும். இது தென்மேற்கு தில்லி மாவட்டத்தின் மூன்று துணைப்பிரிவுகளில் ஒன்றாகும். புது தில்லி நகர மையத்திலிருந்து தொலைவில் அரியானா எல்லைக்கு அருகே தில்லியின் தென்மேற்கு பகுதியின் புறநகரில் நஜாப்கர் அமைந்துள்ளது. இது தில்லி மற்றும் அரியானாவிலிருந்து கிராமப்புற மற்றும் நகர்ப்புற மக்களைக் கொண்டுள்ளது. ஏராளமான கட்டற்ற நிலம் இருப்பதால், தில்லியின் தென்மேற்கு மாவட்டத்தில் வேகமாக வளர்ந்து வரும் வட்டங்களில் நஜாப்கர் ஒன்றாகும்.
இம்பால் சர்வதேச விமான நிலையத்திலிருந்து 10 கிலோமீட்டர் தொலைவில் உள்ள தெவ்லாலாந்தின் ஒரு சிறிய பகுதியில் இம்பாலில் கல்லறை அமைந்துள்ளது. இம்பால்-திமாபூர் நெடுஞ்சாலை 39 இலிருந்து, கிளைச் சாலை வழியாக சுமார் 1 கிலோமீட்டர் உயரத்திற்கு வலதுபுறம் மற்றும் டி.எம் கல்லூரிக்கு முன்னால் அணுகலாம். கல்கத்தா, குவகாத்தி மற்றும் தில்லியில் இருந்து தினசரி விமான சேவைகள் இயக்கப்படுகின்றன. இம்பாலில் இருந்து கோகிமா செல்லும் சாலை தூரம் அதன் வடக்கே 135 கிலோமீட்டர் மற்றும் சில்சார் வரை அதன் மேற்கில் 264 கிலோமீட்டர் ஆகும். அசாமில் உள்ள குவகாத்திக்கு இடையே இம்பால் வரை வழக்கமான பேருந்துகள் இயக்கப்படுகின்றன. மணிப்பூரில் இரயில் சேவை இல்லை.
ஆரம்பத்தில், கல்லறையில் 950 அடக்கம் செய்யப்பட்ட வீரர்களின் உடல்கள் இருந்தன. இரண்டாம் உலகப் போரின் முடிவைத் தொடர்ந்து, இம்பாலில் உள்ள மற்ற இரண்டு சிறிய கல்லறைகளிலும், தனிமைப்படுத்தப்பட்ட பிற இடங்களிலும் அடக்கம் செய்யப்பட்டவை இந்த கல்லறைக்கு மாற்றப்பட்டன, கல்லறையில் மொத்த போர் அடக்கம் 1,600 ஆக இருந்தது. நினைவுச்சின்னத்தில் ஒவ்வொன்றின் பெயருடன் பித்தளை தகடுகளுடன் குறிப்பான்கள் உள்ளன. ஐக்கிய இராச்சியத்திலிருந்து 1300, கனடாவிலிருந்து 10, ஆஸ்திரேலியாவிலிருந்து 5, இந்தியாவிலிருந்து 220, கிழக்கு ஆப்பிரிக்காவிலிருந்து 40, மேற்கு ஆப்பிரிக்காவிலிருந்து 10 மற்றும் மியான்மரிலிருந்து 10 போன்ற பல பொதுநலவாய நாடுகளைச் சேர்ந்த இறந்தவர்கள் நினைவுகூரப்படுகிறார்கள்.
27 ஜூன் 2014 அன்று இம்பால் போரின் 70 வது ஆண்டு விழாவை முன்னிட்டு கல்லறையில் நினைவுச் சேவை ஏற்பாடு செய்யப்பட்டது. மணிப்பூர் ஆளுநர் வி.கே. துக்கல், மணிப்பூர் துணை முதல்வர், பொதுநலவாய போர் கல்லறை ஆணையத்தின் இயக்குநர், முதல் செயலாளர், ஆஸ்திரேலிய தூதரகம், அமெரிக்காவின் தூதரகத்தில் இராணுவ இணைப்பு, மணிப்பூர் சுற்றுலா மன்றத்தின் தலைவர் மற்றும் உறுப்பினர்கள் மற்றும் 2 வது உலகப் போர் இம்பால் பிரச்சார அறக்கட்டளை இந்நிகழ்ச்சியில் கலந்து கொண்ட பிரமுகர்கள். வி.கே துக்கல் மற்றும் பிற உறுப்பினர்கள் கல்லறைகளில் மாலை அணிவித்தனர்.
இம்பால் போர் கல்லறை என்பது வடகிழக்கு இந்தியாவில் இந்திய மாநிலமான மணிப்பூரின் தலைநகரான இம்பாலில் , அமைந்துள்ளது. இது மேல் மியான்மருடன் சர்வதேச எல்லையைக் கொண்டுள்ளது. இந்த கல்லறையில் இரண்டாம் உலகப் போரில் இறந்த 1,600 பொதுநலவாய நாடுகளின் வீரர்களின் அடக்கம் உள்ளது. இது பொதுநலவாய நாடுகளின் போர் கல்லறை ஆணையத்தால் பராமரிக்கப்படுகிறது.
நினைவுச் சின்னத்தில் காட்சிக்கு பார்வையாளர் தகவல் பலகைகள் முன்மொழியப்பட்டுள்ளன. தொழில்நுட்பத்தை உள்ளடக்கிய இந்த காட்சி, இம்பாலில் நடந்த போர் பற்றிய தகவல்களையும் கல்லறையில் நினைவுகூரப்படும் சிலரின் தனிப்பட்ட கதைகளையும் அணுக உதவுகிறது; இதுபோன்ற 500 பலகைகள் 2014 இல் நிறுவ முன்மொழியப்பட்டன.
கருந்திமிங்கலங்கள் அல்லது கருப்பு திமிங்கலங்கள் என்பது யூபலேனா இனத்தை சார்ந்தவை ஆகும். இதில் மூன்று வகை, பெரிய பலீன் திமிங்கலங்கள் உள்ளன.
அவைகள் பாலேனிடே குடும்பத்தில் இருக்கின்றன. வில் தலை திமிங்கலத்துடன் வகைப்படுத்தப்பட்டுள்ளன. கருந்திமிங்கலங்கள் ரோட்டண்ட் உடல்களைக் கொண்டுள்ளன. அவை ரோஸ்ட்ரம்ஸ், வி-வடிவ ப்ளோஹோல்ஸ் மற்றும் அடர் சாம்பல் அல்லது கருப்பு தோலினைப் பெற்றிருக்கின்றன. கருந்திமிங்கலங்கள் 18 மீ வரை நீளமாக வளரக்கூடியன. அதிகபட்சமாக 19.8 மீ நீளம் வளரும். கருந்திமிங்கலங்கள் மிகவும் வலுவான திமிங்கலங்கள் ஆகும். 100 குறுகிய டன் அல்லது அதற்கு மேற்பட்ட எடையுள்ளவை. மிகப்பெரிய கருந்திமிங்கலங்கள் 20.7 மீ நீளத்தை அடையலாம் சில திமிங்கலம் 135,000 கிலோ எடையும், 21.3 மீ வரை வளரும் தன்மையைக் கொண்டிருக்கின்றன.
திமிங்கலங்களின் ஆயுட்காலம் பற்றிய புள்ளிவிவரங்கள், மிகக் குறைவாகவே அறியப்படுகிறது. நன்கு ஆவணப்படுத்தப்பட்ட சில நிகழ்வுகளில் ஒன்று, ஒரு பெண் வட அட்லாண்டிக் கருந் திமிங்கிலம் 1935 இல் ஒரு கன்றுடன் புகைப்படம் எடுக்கப்பட்டது. பின்னர் 1959, 1980, 1985 மற்றும் 1992 இல் மீண்டும் புகைப்படம் எடுக்கப்பட்டது. நிலையான கால்சோசிட்டி முறைகள், அதே விலங்கு என்பதை உறுதிப்படுத்தின. அவை கடைசியாக, 1995 இல் தலையில் படுகாயத்துடன் புகைப்படம் எடுக்கப்பட்டாது. மறைமுகமாக ஒரு கப்பல் தாக்குதலில் இருந்திருக்கலாம். இவை கிட்டத்தட்ட 70 முதல் 100 வயதுக்கு வாழ்கின்றன. 210 ஆண்டுகள் நெருங்கிய தொடர்புடைய வில்ஹெட் திமிங்கலத்தைப் பற்றிய ஆராய்ச்சி முடிவுகள், இந்த வகைத் திமிங்கலங்களின் ஆயுட்காலம் அதிகமாக இருக்கலாம் என்று கூறுகிறது.
திமிங்கலங்களின் உணவுகள் ஜூப்ளாங்க்டன் , கோபேபாட்கள் என அழைக்கப்படும் சிறிய ஓட்டுமீன்கள், அதே போல் கிரில் மற்றும் ஸ்டெரோபோட்கள் ஆகும். இவைகள் திறந்த வாயால் நீந்துகின்ற போது, அதனுள் தண்ணீர் இரையுடன் உள் வாங்க்கிக் கொண்டு நிரப்புகின்றன. பின்னர் திமிங்கலம் தண்ணீரை வெளியேற்றுகிறது. அதன் பலீன் தட்டுகளைப் பயன்படுத்தி இரையைத் தக்க வைத்துக் கொள்ளும் திறனைப் பெற்றுள்ளன. இதனை வேட்டையாடும் உயிரினங்கள் இரண்டாகும். கடல்வாழ் உயிரினமான ஓர்காக்களும், மனிதனும் இதனை வேட்டையாடுபவர்கள் என அறியப்பட்டுள்ளது.
இனச்சேர்க்கை பருவத்தில், வடக்கு அட்லாண்டிக் கருந் திமிங்கலங்களில் முந்தைய கணக்கெடுப்பின் படி, சராசரி வயது 7.5 முதல் 9 ஆண்டுகள் வரை மதிப்பிடப்பட்டுள்ளது. பெண் திமிங்கலங்கள், ஒவ்வொரு 3-5 வருடங்களுக்கும் இடையில் இனப்பெருக்கம் செய்கின்றன. பொதுவாகக் காணப்படும் கன்று ஈன்ற இடைவெளிகள் 3 ஆண்டுகளுக்கு ஒருமுறையும், பிற காரணிகளால் 2 முதல் 21 ஆண்டுகள் வரை கருத்தரிப்பு வேறுபடலாம்.
முகம்மதியர் ஆட்சியில், சமய அடிப்படையில் மக்கள் பாகுபாடு செய்யப்பட்டுப் பிரித்தாளப்பட்டனர் என்பதற்கு, ஜசியா என்னும் வரி ஓர் எடுத்துக்காட்டாகும். அக்பர் ஒருவர் தாம், மக்களுக்கு ஏற்ற முறையில் ஆட்சி நடத்தியவர். அவருடைய பேரன் மகனான ஔரங்கசீப் மறுபடியும் சமயச் சார்பான ஆட்சியை நிறுவி, இந்துக்களின் பகைமையைத் தேடிக்கொண்டார். அலாவுதீன் கில்ஜி தாம் செய்ததெல்லாம் மக்களுடைய நன்மையைக் கருதியே என்று கூறிக்கொண்டார். ஆனால் அவர் தமது அரசியல் அதிகாரத்திற்கு, எல்லைவிதிக்கக் கூடியவர்கள் உண்டு என்று ஒப்புக் கொள்ளவில்லை. தாம் இரண்டாம் அலெக்சாந்தர் என்றும், முகம்மது நபியென்றும் கூறிக்கொண்ட அலாவுதீன் தம் நண்பர்களுடைய அறிவுரைக் கிணங்கியே அப்பட்டங்களை நீக்கினார். முகம்மது பின் துக்ளக் முதலிய எதேச்சாதிகாரிகளுடைய ஆட்சியினால், மக்கள் வருந்தி மடிந்தனரேயன்றிக் கொடுங்கோலுக்குப் பரிகாரம் காணவேண்டும் என்னும் விருப்பமோ, வலிமையோ, கொள்கையோ இல்லாமலே இருந்தனர்.